Ford Focus

Το Ford Focus είναι μικρομεσαίο αυτοκίνητο της κατηγορίας C που κατασκευάστηκε από την αυτοκινητοβιομηχανία Ford, τόσο από το γερμανική πλευρά της, όσο και από άλλα παρακλάδια της Ford σε άλλες ηπείρους, από τον Αύγουστο του 1998 έως τον Νοέμβριο του 2025. Το αρχικό Focus σχεδιάστηκε κυρίως από την Ford Ευρώπης και ειδικότερα από γερμανικές και βρετανικές ομάδες εξέλιξης, με σκοπό να γίνει ένα πραγματικά «παγκόσμιο αυτοκίνητο» της Ford. Η επικεφαλής του σχετικού πρότζεκτ που οδήγησε στη δημιουργία του πρώτου Ford Focus ήταν η Rose Mary Farenden από τη Βόρεια Ιρλανδία.

Η πρώτη γενιά του μοντέλου, κυκλοφόρησε τον Οκτώβριο του 1998 στην Ευρώπη και τον Σεπτέμβριο του 1999 (ως model year 2000) στη Βόρεια Αμερική. Αντικατέστησε το Ford Escort ευρωπαϊκής κατασκευής, ενώ στην Ασία και στην Ωκεανία αντικατέστησε το Ford Laser, που ήταν μια εκδοχή του Mazda 323, και στη Βόρεια Αμερική ήταν ο διάδοχος του αμερικανικού Escort, το οποίο βασιζόταν επίσης στο Laser.

Διεθνώς, οι κυριότεροι ανταγωνιστές του Ford Focus ήταν διαχρονικά το Volkswagen Golf και το Opel Astra. Το 2001 και το 2002 το Focus ήταν το αυτοκίνητο με τις περισσότερες πωλήσεις στον κόσμο. Το 2011 και το 2012 έγινε και πάλι το αυτοκίνητο με τις καλύτερες πωλήσεις στον κόσμο, ξεπερνώντας τους ανταγωνιστές του, και μεταξύ αυτών ακόμα και τις ετήσιες πωλήσεις μοντέλων όπως η Toyota Corolla και το Honda Civic. Οι τρεις πρώτες γενιές του Ford Focus έφτασαν σε συνολική παραγωγή τα 16 εκατομμύρια αντίτυπα, εκ των οποίων τα 7 εκατομμύρια κατασκευάστηκαν στην Ευρώπη. Επίσης, το πολυμορφικό βαν (MPV) Ford C-Max βασίστηκε στη δεύτερη γενιά του Focus.

 Ονομασία 
Η απόφαση της Ford να ονομάσει το νέο μοντέλο «Focus» ελήφθη μόλις στις αρχές του 1998, καθώς προηγουμένως τα ανώτατα στελέχη της Ford σκόπευαν να διατηρήσουν την ονομασία «Escort» και στη νέα γενιά των μικρομεσαίων τους αυτοκινήτων.

Ένα πρόβλημα της τελευταίας στιγμής προέκυψε τον Ιούλιο του 1998, μόλις 1 μήνα πριν την έναρξη της παραγωγής του, όταν ένα δικαστήριο της Κολωνίας, ανταποκρινόμενο σε μια ένσταση που άσκησε ο όμιλος Μέσων Ενημέρωσης Hubert Burda Media, διέταξε τη Ford να αποφύγει το όνομα «Focus» για τα αντίτυπα στη γερμανική αγορά, επειδή το όνομα υπήρχε ήδη σε από ένα από τα περιοδικά του ομίλου, το Focus. Ωστόσο, αυτή η διαφωνία της τελευταίας στιγμής επιλύθηκε και το αυτοκίνητο κυκλοφόρησε σε όλες τις αγορές διεθνώς ως Focus.

 Διαθεσιμότητα 

Διαχρονικά, το Focus είχε διατεθεί στις περισσότερες αγορές παγκοσμίως, ως ο διεθνής εκπρόσωπος της εταιρείας στη μικρομεσαία κατηγορία C. Ειδικότερα όμως στη Βόρεια Αμερική κατασκευάστηκε και διατέθηκε μόνο η πρώτη και η τρίτη γενιά του διεθνούς μοντέλου, καθώς στον ρόλο της δεύτερης γενιάς είχε κυκλοφορήσει στην ήπειρο αυτή ένα εντελώς διαφορετικό μοντέλο υπό την ονομασία Focus, μεταξύ των ετών 2007 και 2010 (σεζόν 2008–2011), που ήταν ένα οπτικά αναθεωρημένο Focus πρώτης γενιάς. Επίσης, η τέταρτη γενιά του Focus δεν κυκλοφόρησε ποτέ στη Βόρεια Αμερική, καθώς η παραγωγή του Focus αμερικανικής κατασκευής έληξε οριστικά στις 4 Μαΐου 2018.

 Τελική διακοπή 
Η τέταρτη και τελευταία γενιά του Focus αποκαλύφθηκε επίσημα στις 10 Απριλίου 2018, όταν και παρουσιάστηκε η εκδοχή για την Ευρώπη και την Ασία, με τη μαζική παραγωγή του να ξεκινάει μέσα στο 2018 στη Γερμανία και στην Κίνα, ενώ η εξαγωγή του στην Αυστραλία (απευθείας από το εργοστάσιο στη Γερμανία) ξεκίνησε τον Νοέμβριο του 2018.

Σύμφωνα με επίσημη δήλωση του επικεφαλής της Ford Ευρώπης, Stuart Rowley, στις 22 Ιουνίου 2022, επρόκειτο να είναι και η τελευταία γενιά του μοντέλου, καθώς ανακοινώθηκε τότε ότι θα διακοπεί οριστικά το 2025 χωρίς διάδοχο. Ο λόγος ήταν η διαρκής πτώση των πωλήσεών του, καθώς το αγοραστικό κοινό στρέφεται ολοένα και περισσότερο στα SUV και στα crossover.www.autoblog.gr/ Ολοκληρώνεται το 2025 η παραγωγή και η «ζωή» του Ford Focus - 22 Ιουνίου 2022. Η παραγωγή του στην Κίνα διακόπηκε το 2023.

Το τελευταίο αντίτυπο της σειράς κατασκευάστηκε στο εργοστάσιο του Ζααρλουίς, Σάαρλαντ, Γερμανία, στις 14 Νοεμβρίου 2025 και ήταν ένα λευκό πεντάθυρο hatchback.Ford stellt Produktion des Focus ein. welt.de 2025-11-17. Η πτώση της ζήτησης για συμπαγή αυτοκίνητα και τα πολύ μικρά περιθώρια κέρδους αναφέρθηκαν ως λόγοι για τη διακοπή. Ένα επιπρόσθετο ζήτημα ήταν και το σύστημα infotainment SYNC4, το οποίο κατασκευαζόταν στην κατεστραμμένη από τον πόλεμο Ουκρανία και ως εκ τούτου είχαν προκληθεί τεράστιες καθυστερήσεις. Επί του παρόντος, δεν υπάρχουν σχέδια για διάδοχο μοντέλο. Γενικά, η στρατηγική της Ford είναι να εστιάζει όλο και περισσότερο στα ηλεκτρικά οχήματα, τουλάχιστον στην Ευρώπη.

 Διακρίσεις 
Η πρώτη γενιά του Focus κέρδισε το ευρωπαϊκό βραβείο του Αυτοκινήτου της Χρονιάς για το 1999 και μάλιστα με συντριπτική διαφορά, αποσπώντας 444 πόντους, έναντι 269 του Opel Astra δεύτερης γενιάς.Car of the year 1999 - Ford Focus.

 Μοντέλα Ford Focus 

 Πωλήσεις 

Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

ΈτοςΕυρώπηΚίναΗΠΑΚαναδάςΜεξικόΑυστραλίαΤαϊλάνδη199829.3991999488.679 55.896  2000513.347 286.166  2001543.378 264.414    2002519.451 243.199  2003440.383 229.353  2004432.426 208.33911.422 2005449.94212.391184.82526.861 2006440.73579.752177.00627.718 2007406.944124.991173.21324.013 2008364.316112.552195.82332.082 15.6232009313.866134.360160.43321.8319.602 11.089 2010269.412172.270172.42123.4529.234 9.8482011292.427188.961175.71725.73611.974 12.8632012241.329296.360245.92227.93613.123 18.5862013225.102403.640234.57025.78111.303 19.1802014222.297391.781219.634https://media.ford.com/content/dam/fordmedia/North%20America/US/2015/01/05/december2014sales.pdf 22.392 15.1161.7002015232.160246.085202.47821.101 7.1129362016212.083225.924168.78916.627 6.7835252017212.353172.126158.385https://media.ford.com/content/dam/fordmedia/North%20America/US/2018/01/03/dec17-sales.pdf 11.3065.953  3632018199.19766.654113.345 9.546 3.875  1302019224.40150.73812.4801.545  3.6822020173.85334.506   2021101.06622.857 202277.53915.337 202399.7944.20820244

 Παραπομπές 

 Βιβλιογραφία 
 Automobil Revue. Katalog 2003, 2010 & 2014.

 Εξωτερικοί σύνδεσμοι 

 Τεχνικά χαρακτηριστικά του Ford Focus 
 Η επίσημη ελληνική ιστοσελίδα του Ford Focus
 Official brochures: 2001, 2002, 2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016

Focus
Κατηγορία:Μικρομεσαία αυτοκίνητα
Κατηγορία:Γερμανικά αυτοκίνητα
Κατηγορία:Αμερικανικά αυτοκίνητα
Κατηγορία:Αυτοκίνητα ράλλυ